རྒྱལ་རོང་སྐད་དུ་དེ་ལ་དཀོན་མཆོག་གསུམ་ཞེས་འབོད།དཀོན་མཆོག་གསུམ་ཐེལ་ཙེ་ཡིས་གདོད་མའི་བོན་ཆོས་ཀྱི་རང་བྱུང་ལ་དད་པའི་བསམ་བློ་མཚོན་ལ་འོད་མདངས་ལྡན་པའི་མ་འོངས་མདུན་ལམ་དོན་དུ་གཉེར་བའི་ཕུགས་རེ་ཡང་མཚོན།རིགས་གཉིས་པ་ནི་ནང་ཆོས་རྒྱལ་རོང་ཡུལ་དུ་དར་ནས་བཟུང་མི་དམངས་རྣམས་ཀྱིས་བོད་བརྒྱུད་ནང་བསྟན་ནང་གི་ཡིད་དབང་འཕྲོག་ལ་བསྟན་དོན་ཟབ་པའི་རི་མོ་དང་མཚོན་རྟགས་རྣམས་ཤིང་དང་རྡོའི་ཐོག་ལ་བརྐོས་ཏེ་ཐལ་བསྲེག་གོ་རེའི་ཐེལ་ཙེ་འདྲ་མིན་སྣ་ཚོགས་བཟོས།ཐེལ་ཙེ་དེ་རིགས་ཀྱིས་ཞི་འཇམ་བཀྲ་ཤིས་ཀྱི་རེ་བ་དང་སྨོན་འདུན་བཅས་ཕུན་སུམ་ཚོགས་པའི་རིག་གནས་ཀྱི་སྙིང་དོན་དང་རྒྱལ་རོང་བོད་མིའི་བཟའ་བཏུང་རིག་གནས་ཀྱི་སྙིང་དོན་དང་རྒྱལ་རོང་བོད་མིའི་བཟའ་བཏུང་རིག་གནས་གཉིས་ཟུང་དུ་འབྲེལ་བར་བྱས།དེའི་ནང་ལས་ཆེས་དཔེ་ཚབ་རང་བཞིན་ལྡན་པའི་ཚེ་རིང་ཐེལ་ཙེ་ཡིས་བདེ་ཐང་དང་ཚེ་རིང་བའི་དོན་མཚོན།ཚེ་བསོད་ཐེལ་ཙེ་ཡིས་བསོད་ནམས་དར་ཞིང་ལོངས་སྤྱོད་རྫོགས་པ་མཚོན།པ་ཏྲ་ཐེལ་ཙེ་ཡིས་བཀྲ་ཤིས་ཞི་མཐུན་མཚོན།